|

52010PC0145

 Togra le haghaidh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 861/2006 ón gComhairle an 22 Bealtaine 2006 lena mbunaítear bearta airgeadais Comhphobail maidir le cur chun feidhme an Chomhbheartais Iascaigh agus i réimse Dhlí na Farraige  /* COIM/2010/0145 leagan deireanach - COD 2010/0080 */

	[pic] | AN COIMISIÚN EORPACH |An Bhruiséil 29.4.2010COIM(2010)145 leagan deireanach2010/0080 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CE) Uimh. 861/2006 ón gComhairle an 22 Bealtaine 2006 lena mbunaítear bearta airgeadais Comhphobail maidir le cur chun feidhme an Chomhbheartais Iascaigh agus i réimse Dhlí na FarraigeMEABHRÁN MÍNIÚCHÁIN1. Trí na leasuithe atá molta a dhéanamh ar Rialachán (CE) Uimh. 861/2006 ón gComhairle an 22 Bealtaine 2006 lena mbunaítear bearta airgeadais Comhphobail maidir le cur chun feidhme an Chomhbheartais Iascaigh agus i réimse Dhlí na Farraige[1], tá sé beartaithe comhleanúnachas a áirithiú idir an Rialachán agus eilimintí eile an chreata reachtaigh. I gcásanna áirithe, is léir ón taithí a fuarthas gur gá forálacha an Rialacháin a oiriúnú beagán chun go sásóidís na riachtanais níos fearr. Moltar freisin raon feidhme na mbeart arna maoiniú a shoiléiriú, nuair is gá, agus dréachtú roinnt de na hairteagail a fheabhsú.Ní dhéanfaidh an t-athbhreithniú sin aon athruithe bunúsacha ar Rialachán (CE) Uimh. 861/2006: ní dhéanfar aon difear do na cuspóirí, don chineál beart arna maoiniú, don struchtúr ná don imchlúdach airgeadais.2. Modhnuithe i ngeall ar fhorbairt an chreata reachtaigh:Airteagail 2(b), 3(b), 5, 9, 10, 16, 17, 22 agus ceannteideal roinn 2. Tá raon feidhme an chreata nua um bailiú sonraí[2] níos leithne ná an raon feidhme a bhí ag an gcreat roimhe seo[3]. Ní hé amháin go gclúdaíonn sé sonraí arna mbailiú ag na Ballstáit, ach a mbainistiú agus a n-úsáide freisin. Cé go bhfuil foclaíocht reatha an Rialacháin leathan go leor chun bainistiú agus úsáid sonraí a chuimsiú, leasaíodh na forálacha thuas chun tagairt shainráite don mhéid sin a áireamh ar mhaithe le deimhneacht dhlíthiúil.Rinneadh Airteagal 12(c) a athdhréachtú chun a léiriú gur tugadh stádas mar chomhlachtaí a bhfuil aidhm leasa ghinearálta Eorpaigh á saothrú acu do na Comhairlí Comhairleacha Réigiúnacha i gCinneadh 2007/409/CE ón gComhairle an 11 Meitheamh 2007 lena leasaítear Cinneadh 2004/585/CE lena mbunaítear Comhairlí Comhairleacha Réigiúnacha faoin gComhbheartas Iascaigh[4]. Féadtar tacaíocht airgeadais a thabhairt dóibh chun a gcostais oibriúcháin a chlúdach agus scriosadh an srian a chuir teorainn lena gcéim thionscnaimh.Leasaíodh Airteagal 5 chun forálacha an chreata nua um bailiú sonraí a mheabhrú, creat ina gcuimsíonn na sonraí atá le bailiú athróga socheacnamaíocha in earnálacha an iascaigh, an dobharshaothraithe agus na próiseála, amhail ioncam, costais chaipitil, fostaíocht, etc. Foráiltear do na heilimintí seo i gCinneadh 949/2008 ón gCoimisiún an 6 Samhain 2008 lena nglactar clár ilbhliantúil Comhphobail de bhua Rialachán (CE) Uimh. 199/2008 ón gComhairle lena mbunaítear creat Comhphobail chun sonraí in earnáil an iascaigh a bhailiú, a bhainistiú agus a úsáid agus le haghaidh tacaíochta do chomhairle eolaíochta maidir leis an gComhbheartas Iascaigh[5], go háirithe Foscríbhinní VI, X agus XII.Rinneadh athfhoirmliú agus simpliú ar Airteagal 9 chun go mbeadh an tuairisc i gcomhréir le réimsí caiteachais eile arna gclúdach ag an Rialachán, trí aitheantas a thabhairt do na príomhchatagóirí beart amháin. Tá na bearta incháilithe leagtha amach go mionsonraithe i Rialachán (CE) Uimh. 199/2008 ón gComhairle an 25 Feabhra 2008 lena mbunaítear creat Comhphobail chun sonraí in earnáil an iascaigh a bhailiú, a bhainistiú agus a úsáid agus le haghaidh tacaíochta do chomhairle eolaíochta maidir leis an gComhbheartas Iascaigh[6].Leasaíodh Airteagail 16 agus 24 chun forálacha ábhartha an chreata nua um bailiú sonraí a chur san áireamh, agus leagtar amach go mionsonraithe san forálacha sin na nósanna imeachta clárúcháin in Airteagail 4, 5 agus 6 de Rialachán (CE) Uimh. 199/2008 ón gComhairle agus Airteagail 1, 2 agus 4 de Rialachán (CE) Uimh. 665/2008 ón gCoimisiún an 14 Iúil 2008 lena leagtar síos rialacha mionsonraithe maidir le Rialachán (CE) Uimh. 199/2008[7] ón gComhairle a chur i bhfeidhm.Táthar tar éis Airteagal 23 a scriosadh mar go bhfuil sé imithe as feidhm ós rud é go sainmhínítear na nósanna imeachta clárúcháin anois sa chreat nua um bailiú sonraí.3. Leasú teoranta ar an raon feidhme atá ag bearta áirithe chun freagairt níos fearr a thabhairt ar na riachtanais:Leasaítear Airteagal 11 chun gur féidir leis an gCoimisiún conarthaí soláthair a shíniú leis na comhlachtaí idirnáisiúnta a bhfuil measúnú ar stoc faoina gcúram.Oiriúnaíodh Airteagal 12(a) agus 18(2) chun go bhféadfaí maoiniú na gcostas a bhaineann le hullmhú an Choiste Chomhairligh um Iascach agus Dobharshaothrú (ACFA) a leathnú go heagraíochtaí ionadaíocha eile in ACFA. Tá an fhéidearthacht seo ann cheana d'Eagraíochtaí Trádála Eorpacha. Anuas air sin, foráiltear san Airteagal anois do thacaíocht airgeadais le haghaidh aistriúcháin, ateangaireachta agus costas a bhaineann le fruiliú seomraí nuair a bhaineann na costais sin leis na cruinnithe seo.Leasaíodh Airteagal 20(1) chun an dáta d'iarratais ar thacaíocht Chomhphobail a chur ar aghaidh. Déantar an méid sin chun nósanna imeachta agus cur chun feidhme na gclár a luathú.Leasaíodh Airteagal 20(2) chun tuairisc níos mionsonraithe a thabhairt ar an bhfaisnéis a sholáthrófar chun na sonraí arna bhfáil ar na tionscadail a chaighdeánú agus chun bainistíocht fhónta airgeadais a neartú. Sonraítear ann freisin an fhaisnéis is gá le haghaidh comhthionscadal arna gcur i gcrích ag níos mó ná Ballstát amháin.In Airteagal 20(3)(b) atá leasaithe ceanglaítear faisnéis a sholáthar ar mheicníochtaí a cheadóidh gur féidir úsáid na n-acmhainní rialaithe cómhaoinithe a fhíorú.Ceaptar Airteagal 20(4) nua chun feabhas a chur ar tharchur na sonraí a bhaineann leis na tionscadail.4. Soiléiriú ar raon feidhme na ngníomhaíochtaí a dhéanfar:Airteagal 32(a). Rinneadh Cinneadh 2000/439/CE ón gComhairle an 29 Meitheamh 2000 maidir le ranníocaíocht ón gComhphobal i leith an chaiteachais arna thabhú ag Ballstáit le linn dóibh sonraí a bhailiú, agus chun staidéir agus treoirthograí a mhaoiniú chun an Comhbheartas Iascaigh a chur i gcrích[8], a aisghairm le Rialachán (CE) Uimh. 861/2006 le héifeacht ón 1 Eanáir 2007, mar gur corpraíodh a lán de na forálacha arna leagan síos sa chinneadh sin sa rialachán. Níor clúdaíodh eilimintí áirithe, áfach, go háirithe an ráta cómhaoinithe níos ísle de 35 % do chláir fhadaithe (Airteagal 3, an dara fleasc), rialacha níos mionsonraithe maidir le tíolacadh clár agus réamhaisnéisí buiséid, tuarascálacha teicniúla agus airgeadais, rialacha mionsonraithe maidir le híocaíochtaí ón gCoimisiún (Airteagail 4 agus 6) agus sainmhíniú ar chaiteachas incháilithe faoi na cláir náisiúnta (iarscríbhinn a ghabhann leis an gcinneadh). Toisc nár glacadh aon rialacha cur chun feidhme chun na heilimintí sin a chlúdach, bhí ganntanas rialacha ann ag rialú na gclár náisiúnta in 2007 agus 2008, cé gur lean na Ballstáit agus an Coimisiún ag obair ar bhonn na rialacha a bhí ann roimhe sin. Lean an staid seo ar aghaidh go dtí gur glacadh an creat nua chun sonraí a bhailiú agus, ar mhaithe le deimhneacht dhlíthiúil, ba cheart a shoiléiriú go raibh feidhm ag forálacha áirithe fós do chláir náisiúnta 2007 agus 2008.Soiléiríodh Airteagal 7(c) chun a léiriú gur féidir leis na comhpháirtíochtaí ar an leibhéal idirnáisiúnta a bheith ar leibhéal déthaobhach, réigiúnach nó iltaobhach.Rinneadh athdhréachtú ar Airteagal 8(a)(i) agus (iii) ar mhaithe le soiléireacht agus deimhneacht i dtaca le caiteachas incháilithe. Thairis sin, luaitear go sainráite na gníomhaíochtaí dá bhforáiltear i Rialachán (CE) Uimh. 1224/2009 ón gComhairle lena mbunaítear córas rialaithe Comhphobail ag áirithiú chomhlíonadh rialacha an Chomhbheartais Iascaigh[9], i.e. córais bhraite soithí, córais aitheantais uathoibreacha, malartú agus anailís sonraí idir na Ballstáit, bunú suíomhanna gréasáin a bhaineann le rialú ar iascach.In Airteagal 8(a)(ii) cuirtear an focail "pearsanra" in ionad "státseirbhísigh" ós rud é nach ionann agus státseirbhísigh i gcónaí na rannpháirtithe in oiliúint, cé go ndéanann siad ionadaíocht thar ceann údaráis Ballstáit.In Airteagal 8(a)(v) cuirtear na focail "iascaireacht neamhdhleathach, neamhthuairiscithe agus neamhrialáilte", a úsáidtear go sonrach i Rialachán (CE) Uimh. 1005/2008 ón gComhairle in ionad na foclaíochta "iascaireacht mhífhreagrach agus neamhdhleathach".Leasaíodh Airteagal 8(b) chun na cúraimí arna gcur i gcrích ag an Airmheán Comhpháirteach Taighde a léiriú ar shlí níos fearr. Ní hé amháin go ndéanann sé anailís ar chur chun feidhme na ngníomhaíochtaí rialaithe ansin, ach tugann sé comhairle agus tá sé rannpháirteach i bhforbairt teicneolaíochtaí nua chomh maith.Leasaíodh Airteagal (8)(d) chun catagóir iomarcach caiteachais don Ghníomhaireacht Chomhphobail um Rialú ar Iascach a scriosadh.Airteagal 12(b). Nuashonraítear liosta na gcomhlachtaí comhairleacha a n-ainmníonn coiste iomlánach ACFA ionadaí dá gcruinnithe.Leasaíodh Airteagal 13(e) chun an raon comhair ar ghá don Choimisiún a bhunú le heagraíochtaí idirnáisiúnta a léiriú.5. Anuas ar an méid sin, rinneadh leasuithe in Aithris (12) agus in Airteagail 2(b), 3(b), 5, 10, 13(e), 18(3), 20(1), 24 chun foclaíocht an Rialacháin a fheabhsú agus a shoiléiriú.6. Níl aon tionchar airgeadais ar bhuiséad an AE ag na modhnuithe a thugtar isteach leis an togra leasaitheach seo. Níl ann ach gur féidir suimeanna an bhuiséid a chur i gcrích mar atá cainníochtaithe sa Ráiteas Airgeadais atá i gceangal le Rialachán (CE) Uimh. 861/2006 ón gComhairle.2010/0080 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CE) Uimh. 861/2006 ón gComhairle an 22 Bealtaine 2006 lena mbunaítear bearta airgeadais Comhphobail maidir le cur chun feidhme an Chomhbheartais Iascaigh agus i réimse Dhlí na FarraigeTÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43 de,Ag féachaint don togra ón gCoimisiún Eorpach,Ag féachaint don tuairim ó Choiste Eacnamaíoch agus Sóisialta na hEorpa,Tar éis dóibh an togra a chur chuig na Parlaimintí náisiúnta,Ag gníomhú dóibh i gcomhréir leis an ngnáthnós imeachta reachtach,De bharr an méid seo a leanas:(1) I Rialachán (CE) Uimh. 861/2006 ón gComhairle an 22 Bealtaine 2006 lena mbunaítear bearta airgeadais Comhphobail maidir le cur chun feidhme an Chomhbheartais Iascaigh agus i réimse Dhlí na Farraige[10], foráiltear do mhaoiniú sna réimsí seo a leanas: caidreamh idirnáisiúnta, rialachas, bailiú sonraí agus comhairle eolaíochta agus rialú agus cur i bhfeidhm an Chomhbheartais Iascaigh.(2) I ngach réimse gníomhaíochta, comhlánaítear Rialachán (CE) Uimh. 861/2006 ón gComhairle le rialacháin nó le cinntí eile. Forbraíodh roinnt eilimintí den reachtaíocht ghaolmhar ó glacadh Rialachán (CE) Uimh. 861/2006, eilimintí ar cheart a leasú chun comhleanúnachas idir eilimintí uile an chreata reachtaigh a áirithiú.(3) I bhfianaise na taithí a fuarthas, is gá an Rialachán a leasú d'fhonn mionleasú a dhéanamh ar roinnt forálacha chun go bhfreagróidh siad níos fearr do na riachtanais.(4) Moltar freisin raon feidhme na mbeart arna maoiniú a shoiléiriú, nuair is gá, agus dréachtú roinnt de na hairteagail a fheabhsú.(5) Is féidir le comhpháirtíochtaí sa réimse idirnáisiúnta a bheith ar leibhéal déthaobhach, réigiúnach nó iltaobhach.(6) Tugadh stádas mar chomhlachtaí a bhfuil aidhm leasa ghinearálta Eorpaigh á saothrú acu do na Comhairlí Comhairleacha Réigiúnacha i gCinneadh 409/2007/CE ón gComhairle an 11 Meitheamh 2007 lena leasaítear Cinneadh 2004/585/CE lena mbunaítear Comhairlí Comhairleacha Réigiúnacha faoin gComhbheartas Iascaigh[11], agus ba cheart an méid sin a léiriú sa Rialachán.(7) I gcás chruinnithe ullmhúcháin an Choiste Chomhairligh um Iascach agus Dobharshaothrú (ACFA), ba cheart deis a bheith ann tacaíocht airgeadais a thabhairt d'ionadaithe eile seachas ionadaithe ó Eagraíochtaí Trádála Eorpacha agus maoiniú i gcomhair aistriúcháin, ateangaireachta agus costas a bhaineann le fruiliú seomraí a cheadú. Ba cheart nuashonrú a dhéanamh ar liosta na gcomhlachtaí comhairleacha a n-ainmníonn coiste iomlánach an ACFA ionadaí dá gcruinnithe.(8) Le Rialachán (CE) Uimh. 199/2008 ón gComhairle an 25 Feabhra 2008 maidir le creat Comhphobail a bhunú chun sonraí san earnáil iascaigh a bhailiú, a bhainistiú agus a úsáid agus le haghaidh tacaíochta do chomhairle eolaíochta maidir leis an gComhbheartas Iascaigh[12], leathnaíodh an bhrí atá le bailiú sonraí chun bailiú, bainistiú agus úsáid sonraí a chuimsiú léi, agus ba cheart an méid sin a admháil go sainráite sa Rialachán.(9) I gCinneadh 949/2008/CE ón gCoimisiún an 6 Samhain 2008 lena nglactar clár ilbhliantúil Comhphobail de bhun Rialachán (CE) Uimh. 199/2008 lena mbunaítear creat Comhphobail chun sonraí san earnáil iascaigh a bhailiú, a bhainistiú agus a úsáid agus le haghaidh tacaíochta do chomhairle eolaíochta maidir leis an gComhbheartas Iascaigh[13], foráiltear go mbeidh athróga socheacnamaíocha ar áireamh sna sonraí a bhailítear.(10) Tá na bearta atá incháilithe do thacaíocht airgeadais Comhphobail i réimse an bhailiúcháin sonraí agus na comhairle eolaíochta sainmhínithe i Rialachán (CE) Uimh. 199/2008, agus ba cheart Rialachán (CE) Uimh. 861/2006 a chur ina luí leis na sainmhínithe sin.(11) Tá na bearta clárúcháin i réimse an bhailiúcháin sonraí agus na comhairle eolaíochta leagtha amach i Rialachán (CE) Uimh. 199/2008 agus i Rialachán cur chun feidhme (CE) Uimh. 665/2008 ón gCoimisiún an 14 Iúil 2008 lena leagtar síos rialacha mionsonraithe maidir le cur i bhfeidhm Rialachán (CE) Uimh. 199/2008[14].(12) Maidir le roinnt forálacha i gCinneadh 2000/439/CE an 29 Meitheamh 2000 maidir le ranníocaíocht ón gComhphobal le caiteachas a thabhaíonn na Ballstáit le linn dóibh sonraí a bhailiú, agus chun staidéir agus treoirthograí a mhaoiniú chun an Comhbheartas Iascaigh a chur i gcrích[15], níor cuireadh isteach i Rialachán (CE) 861/2006 iad agus níor tiontaíodh iad go rialacha cur chun feidhme. Chruthaigh sé seo folús sa dlí do na blianta 2007 agus 2008, blianta ina raibh ar an gCoimisiún na rialacha a bhí i bhfeidhm roimhe sin a chur i bhfeidhm mar atá leagtha síos i gCinneadh 2000/439/CE. Ar mhaithe le deimhneacht dhlíthiúil, ba cheart foráil a dhéanamh ar bhonn cúlghabhálach gur leanadh de na rialacha sin a chur i bhfeidhm sa tréimhse sin.(13) Is gá a cheadú don Choimisiún conarthaí soláthair a shíniú leis na comhlachtaí idirnáisiúnta a bhfuil measúnú ar stoc faoina gcúram.(14) Ba cheart na sonraí ar an gcaiteachas incháilithe i réimse an rialaithe a thíolacadh ar bhealach níos soiléire agus níos mionsonraithe agus nasc a dhéanamh le Rialachán (CE) Uimh. 1224/2009 ón gComhairle an 20 Samhain 2009 lena mbunaítear córas rialaithe Comhphobail d'fhonn comhlíonadh rialacha an Chomhbheartais Iascaigh[16] a áirithiú agus le Rialachán (CE) Uimh. 1005/2008 ón gComhairle an 29 Meán Fómhair 2008 lena mbunaítear córas Comhphobail chun iascaireacht neamhdhleathach, neamhthuairiscithe agus neamhrialáilte a chosc, a dhíspreagadh agus a dhíothú[17].(15) Cé go ndéanann rannpháirtithe in oiliúint i réimse an rialaithe agus an fhorfheidhmithe ionadaíocht thar ceann údaráis Ballstáit, ní chiallaíonn sin gur státseirbhísigh iad i gcónaí. Dá bhrí sin, ba cheart caiteachas a thabhaítear chun oiliúint a chur ar phearsanra eile a bheith cáilithe freisin le haghaidh beart airgeadais.(16) Ní hé amháin go ndéanann an tAirmheán Comhpháirteach Taighde anailís ar chur chun feidhme na ngníomhaíochtaí rialaithe, ach tugann sé comhairle agus bíonn sé páirteach i bhforbairt teicneolaíochtaí nua.(17) Is gá na rialacha clárúcháin maidir le rialú caiteachais a oiriúnú chun bainistíocht fhónta airgeadais a fheabhsú, go háirithe tríd an dáta le haghaidh na hiarratais ar thacaíocht ón gComhphobal a chur isteach a luathú, agus trí shonrú breise a dhéanamh ar an bhfaisnéis atá le soláthar maidir leis na tionscadail agus ar an bhformáid inar ceart í a sholáthar.(18) Ba cheart, dá bhrí sin, Rialachán (CE) Uimh. 861/2006 a leasú dá réir sin,TAR ÉIS AN RIALACHÁN SEO A GHLACADH:Airteagal 1Leasaítear Rialachán (CE) Uimh. 861/2006 mar a leanas:(1) Cuirtear an méid seo a leanas in ionad phointe (b) d'Airteagal 2:"(b) bearta maidir le caomhnú, bailiú agus bainistiú sonraí agus úsáid sonraí chun comhairle eolaíochta a chruthú don Chomhbheartas Iascaigh;"(2) Cuirtear an méid seo a leanas in ionad phointe (b) d'Airteagal 3:"(b) bailiú, bainistiú agus úsáid na sonraí is gá don Chomhbheartas Iascaigh a fheabhsú;"(3) Cuirtear an méid seo a leanas in ionad Airteagal 5:"Airteagal 5Cuspóirí sonracha maidir le sonraí a bhailiú, a bhainistiú agus a úsáid agus maidir le comhairle eolaíochtaRannchuideoidh na bearta airgeadais Comhphobail dá dtagraítear in Airteagail 9, 10 agus 11 leis an gcuspóir feabhas a chur ar na nithe seo a leanas: sonraí a bhailiú, a bhainistiú agus a úsáid agus comhairle eolaíochta ar staid na n-acmhainní, ar leibhéal na hiascaireachta, ar an tionchar atá ag an iascach ar na hacmhainní agus ar an éiceachóras muirí agus ar fheidhmíocht thionscal na hiascaireachta, laistigh agus lasmuigh d'uiscí an Chomhphobail. Déanfar an méid sin trí thacaíocht airgeadais a thabhairt do na Ballstáit chun tacair sonraí ilbhliantúla comhiomlánaithe agus eolaíochtbhunaithe a bhunú ina gcorprófar faisnéis bhitheolaíoch, theicniúil, chomhshaoil agus shocheacnamaíoch."(4) Cuirtear an méid seo a leanas in ionad phointe (c) d'Airteagal 7(1):"(c) lena bhforbraítear, trí chomhpháirtíocht ar an leibhéal déthaobhach, réigiúnach nó iltaobhach, cumas bainistíochta acmhainní iascaigh agus cumas rialaithe iascaigh tríú tíortha chun iascaireacht inbhuanaithe a áirithiú agus lena gcuirtear forbairt eacnamaíoch earnáil an iascaigh sna tíortha sin chun cinn trí mheastóireacht eolaíoch agus theicniúil an iascaigh lena mbaineann a fheabhsú, monatóireacht ar ghníomhaíochtaí iascaireachta, ar dhálaí sláinte agus ar an timpeallacht ghnó san earnáil sin;"(5) Leasaítear Airteagal 8 mar seo a leanas:(a) cuirtear an méid seo a leanas in ionad phointe (a)(i):"(i) infheistíochtaí, a bhaineann le gníomhaíochtaí rialaithe arna gur i gcrích ag comhlachtaí riaracháin nó ag an earnáil phríobháideach, sna nithe seo a leanas:- ceannach agus suiteáil teicneolaíochta, lena n-áirítear crua-earraí agus bogearraí, córais braite soithí (VDS) agus gréasáin TF lena gceadaítear modhanna samplála a bhailiú, a riaradh, a bhailíochtú, a anailísiú, agus a fhorbairt agus sonraí a bhaineann le hiascach a mhalartú;- ceannach agus suiteáil na gcomhpháirteanna is gá chun tarchur sonraí ó ghníomhaithe atá páirteach san iascaireacht a áirithiú, mar aon le táirgí iascaigh a mhargú leis na húdaráis Bhallstáit agus Chomhphobail ábhartha, lena n-áirítear na comhpháirteanna is gá le haghaidh córas taifeadta agus tuairiscithe leictreonach (ERS), córas monatóireachta soithí (VMS), agus córas aitheantais uathoibreach (AIS);- cláir a chur chun feidhme lena ndírítear ar shonraí a mhalartú agus a anailísiú idir Bhallstáit;- ceannach agus nuachóiriú modhanna rialaithe;(b) cuirtear an méid seo a leanas in ionad phointe (a)(ii):"(ii) cláir oiliúna agus malartaithe, lena n-áirítear idir Bhallstáit, don phearsanra sin atá freagrach as monatóireacht, rialú agus faireachas ar ghníomhaíochtaí iascaigh;"(c) cuirtear an méid seo a leanas in ionad phointe (a)(iii):"(iii) treoirthograí a bhaineann le rialú iascaigh a chur chun feidhme, lena n-áirítear forbairt suíomhanna gréasáin i ndáil le rialú;"(d) cuirtear an méid seo a leanas in ionad phointe (a)(v):"(v) tionscnaimh, lena n-áirítear seimineáir agus uirlisí meán, dírithe ar fheasacht a mhúscailt i measc iascairí agus gníomhaithe eile, ar nós cigirí, ionchúisitheoirí agus breitheamh, agus i measc an phobail i gcoitinne maidir leis an ngá iascaireacht neamhdhleathach, neamhthuairiscithe agus neamhrialáilte a chomhrac agus maidir le cur chun feidhme rialacha an Chomhbheartais Iascaigh;"(e) cuirtear an méid seo a leanas in ionad phointe (b):"(b) caiteachas a bhaineann le socruithe riaracháin leis an Airmheán Comhpháirteach Taighde, nó aon chomhlacht comhairleach Comhphobail eile, chun teicneolaíochtaí rialaithe nua a mheasúnú agus a fhorbairt;"(f) cuirtear an méid seo a leanas in ionad phointe (d):"(d) ranníocaíocht le buiséad na Gníomhaireachta Comhphobail um Rialú ar Iascach (CFCA) chun caiteachas foirne, riaracháin agus oibriúcháin i ndáil le plean oibre bliantúil CFCA a chlúdach."(6) Cuirtear an méid seo a leanas in ionad Airteagal 9:"Airteagal 9Bearta maidir le sonraí bunúsacha a bhailiú, a bhainistiú agus a úsáidMaidir le sonraí a bhailiú, a bhainistiú agus a úsáid, beidh an caiteachas cáilithe le haghaidh tacaíochta airgeadais Comhphobail faoi chuimsiú na gclár náisiúnta ilbhliantúil:(a) caiteachas arna thabhú i leith bailiú sonraí bitheolaíocha, teicniúla, comhshaoil agus socheacnamaíocha i ndáil le hiascach tráchtála agus le hiascach áineasa, lena n-áirítear sampláil, monatóireacht ar muir agus suirbhéanna taighde ar muir, agus bailiú sonraí socheacnamaíocha i dtionscal an dobharshaothraithe agus i dtionscal na próiseála, mar atá leagtha síos sa chlár Comhphobail ilbhliantúil;(b) caiteachas arna thabhú i leith beart a bhaineann le forbairt, bainistíocht, feabhsú agus saothrú na sonraí dá dtagraítear i bpointe (a);(c) caiteachas arna thabhú i leith beart a bhaineann le húsáid na sonraí dá dtagraítear i bpointe (a), ar nós meastacháin ar pharaiméadair bhitheolaíocha, tacair sonraí a sholáthar le haghaidh anailíse eolaíochta agus comhairle eolaíochta;(d) caiteachas arna thabhú i leith rannpháirtíochta i gCruinnithe Comhordúcháin Réigiúnacha, i gcruinnithe eolaíochta ábhartha na n-eagraíochtaí bainistíochta iascaigh réigiúnaigh a bhfuil an Comhphobal ina chomhpháirtí conarthach díobh nó ina bhreathnadóir orthu, agus i gcruinnithe de chomhlachtaí idirnáisiúnta atá freagrach as comhairle eolaíochta a sholáthar."(7) Leasaítear Airteagal 10 mar seo a leanas:(a) cuirtear an méid seo a leanas in ionad an cheannteidil:"Bearta maidir le sonraí breise a bhailiú, a bhainistiú agus a úsáid"(b) cuirtear an méid seo a leanas in ionad an dara habairt den chuid tosaigh de mhír 1:"Ar na gníomhaíochtaí a d'fhéadfadh a bheith cáilithe le haghaidh tacaíochta airgeadais Comhphobail tá:"(c) cuirtear an méid seo a leanas in ionad phointe (a) de mhír 1:"(a) staidéir agus tionscadail mhodheolaíochta a dhíríonn ar mhodhanna bailiúcháin na sonraí is gá do chomhairle eolaíochta a bharrfheabhsú agus a chaighdeánú;"(8) cuirtear an méid seo a leanas in ionad phointe (a) d'Airteagal 11:"(a) caiteachas ar chonarthaí comhpháirtíochta le hinstitiúidí taighde náisiúnta nó le comhlachtaí idirnáisiúnta atá freagrach as measúnú ar stoc ar mhaithe le comhairle eolaíochta agus sonraí a sholáthar;"(9) Leasaítear Airteagal 12 mar seo a leanas:(a) cuirtear an méid seo a leanas in ionad phointe (a):"(a) costais iompair agus lóistín do bhaill na n-eagraíochtaí ionadaíocha in AFCA, costais a bhaineann le cruinnithe ullmhúcháin roimh chruinnithe ACFA, agus costais aistriúcháin, costais ateangaireachta agus costais a bhaineann le fruiliú seomraí arna dtabhú i leith na gcruinnithe ullmhúcháin sin;"(b) cuirtear an méid seo a leanas in ionad phointe (b):"(b) an costas a bhaineann le rannpháirtíocht na n-ionadaithe arna n-ainmniú ag ACFA chun ionadaíocht a dhéanamh thar a cheann ag cruinnithe na gComhairlí Comhairleacha Réigiúnacha (RACanna), na Comhairle Idirnáisiúnta um Thaiscéalaíocht na Mara (ICES) agus an Choiste Eolaíoch, Theicniúil agus Eacnamaíoch um Iascach (STECF);"(c) cuirtear an méid seo a leanas in ionad phointe (c):"(c) costais oibriúcháin na RACanna mar a fhoráiltear dóibh i gCinneadh 2004/585/CE ón gComhairle;"(10) Cuirtear an méid seo a leanas in ionad phointe (e) d'Airteagal 13(1):"(e) ranníocaíochtaí deonacha le hobair nó le cláir arna gcur i gcrích ag eagraíochtaí idirnáisiúnta a bhfuil spéis ag an gComhphobal iontu;"(11) Leasaítear Airteagal 16 mar seo a leanas:(a) cuirtear an méid seo a leanas in ionad an cheannteidil:"Rátaí cómhaoinithe maidir le sonraí bunúsacha a bhailiú, a bhainistiú agus a úsáid"(b) cuirtear na focail "Airteagal 4 de Rialachán (CE) Uimh. 199/2008" in ionad na bhfocal "Airteagal 23(1)".(12) cuirtear an méid seo a leanas in ionad cheannteideal Airteagal 17:"Rátaí cómhaoinithe maidir le sonraí breise a bhailiú, a bhainistiú agus a úsáid"(13) Leasaítear Airteagal 18 mar seo a leanas:(a) cuirtear an méid seo a leanas in ionad mhír 2:"2. De réir comhaontaithe ar mhaoiniú leis an gCoimisiún, cionroinnfear cearta tarraingthe ar gach eagraíocht ionadaíoch atá ina ball de choiste iomlánach an ACFA, i gcomhréir leis na teidlíochtaí laistigh de choiste iomlánach an ACFA agus de réir na n-acmhainní airgeadais atá ar fáil."(b) cuirtear an méid seo a leanas in ionad mhír 3:"3. Is ar bhonn na gceart tarraingthe sin agus ar bhonn an mheánchostais ar thuras arna dhéanamh ag ball d'eagraíocht ionadaíoch a chinnteofar líon na dturas a mbeidh freagracht airgeadais ar gach eagraíocht astu chun cruinnithe a ullmhú. Laistigh de theorainn iomlán an chirt tarraingthe, coinneoidh gach eagraíocht ionadaíoch 20 % den chaiteachas incháilithe iarbhír mar chnapshuim chun a costais eagrúcháin agus riaracháin, nach mbaineann ach le heagrú na gcruinnithe ullmhúcháin amháin, a chlúdach."(14) Leasaítear Airteagal 20 mar seo a leanas:(a) cuirtear an méid seo a leanas in ionad na chéad fomhíre de mhír 1:"Cuirfear iarratais ó na Ballstáit ar bhearta airgeadais Comhphobail faoi bhráid an Choimisiúin faoin 31 Deireadh Fómhair sa bhliain roimh na bliana cur chun feidhme lena mbaineann."(b) cuirtear an méid seo a leanas in ionad mhír 2:"2. I gcás gach tionscadail faoi seach, sonrófar sa chlár rialaithe iascaigh an beart áirithe dá dtagraítear in Airteagal 8(a) a mbaineann sé leis, an aidhm agus tuairisc mhionsonraithe ina mbeidh na sonraí seo a leanas: an t-uinéir, an suíomh, an costas measta, an tráthchlár do chur i gcrích an tionscadail agus an nós imeachta soláthair phoiblí atá le leanúint. Nuair atá tionscadal á sheoladh go comhpháirteach ag níos mó ná Ballstát amháin, áireofar freisin sa chlár rialaithe iascaigh liosta na mBallstát sin atá ag seoladh an tionscadail, na costais iomlána mheasta don tionscadal, mar aon leis na costais mheasta in aghaidh an Bhallstáit."(c) cuirtear an méid seo a leanas in ionad phointe (b) de mhír 3:"(b) an méid uaireanta nó laethanta thar thréimhse bliana ar dóigh é go n-úsáidfear iad chun críocha rialaithe iascaigh agus an córas a bhunófar sa Bhallstát chun gur féidir leis an gCoimisiún nó leis an gCúirt Iniúchóirí Eorpach a n-úsáid éifeachtach a sheiceáil chun críocha rialaithe;"(d) cuirtear isteach an mhír 4 seo a leanas:"4. Cuirfidh na Ballstáit an fhaisnéis a iarrtar i míreanna 1, 2 agus 3 ar fáil tríd an bhfoirm leictreonach a chuir an Coimisiún chucu a chur isteach go leictreonach agus mar chruachóip freisin."(15) Cuirtear an méid seo a leanas in ionad cheannteideal Roinn 2:"Nósanna Imeachta maidir le sonraí a bhailiú, a bhainistiú agus a úsáid"(16) Cuirtear an méid seo a leanas in ionad Airteagal 22:"Airteagal 22Foráil tosaighDéanfar ranníocaíocht an Chomhphobail leis an gcaiteachas arna thabhú ag na Ballstáit chun na sonraí bunúsacha iascaigh dá dtagraítear in Airteagal 9 a bhailiú, a bhainistiú agus a úsáid a sholáthar i gcomhréir leis na nósanna imeachta atá leagtha amach sa Roinn seo."(17) Scriostar Airteagal 23(18) Leasaítear Airteagal 24 mar seo a leanas:(a) cuirtear an méid seo a leanas in ionad an cheannteidil:"Cinneadh maidir le maoiniú ón gCoimisiun"(b) cuirtear an méid seo a leanas in ionad mhír 1:"1. Ar bhonn na gclár ilbhliantúil a chuireann na Ballstáit isteach i gcomhréir le hAirteagal 4(4) de Rialachán (CE) Uimh. 199/2008 agus a fhormheasann an Coimisiún i gcomhréir le hAirteagal 6(3) den Rialachán sin, déanfar cinntí maidir le ranníocaíocht an Chomhphobail leis na cláir náisiúnta gach bliain faoi seach, i gcomhréir leis an nós imeachta dá dtagraítear in Airteagal 30(2)."(c) scriostar mír 2.(19) Cuirtear isteach an tAirteagal 32a seo a leanas:"Airteagal 32aBearta IdirthréimhseachaD'ainneoin Airteagal 32 den Rialachán seo, leanfaidh an dara fleasc d'Airteagal 3 agus Airteagail 4 agus 6 de Chinneadh 2000/439/CE, mar aon leis an Iarscríbhinn a ghabhann leis an gCinneadh sin, d'fheidhm a bheith acu maidir le cláir náisiúnta 2007 agus 2008 i ndáil le sonraí a bhailiú agus a bhainistiú."Airteagal 2Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh .[Beidh feidhm ag Airteagal 1(19) ón 1 Eanáir 2007.]Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.Arna dhéanamh sa Bhruiséil, an […]Thar ceann Pharlaimint na hEorpa Thar ceann na ComhairleAn tUachtarán An tUachtarán[pic][pic][pic] [1] IO L 160, 14.6.2006, lch. 1.[2] Tá an creat nua chun sonraí a bhailiú comhdhéanta de roinnt gníomhartha reachtacha a glacadh in 2008:- Rialachán (CE) Uimh. 1078/2008 ón gCoimisiún an 3 Samhain 2008 lena leagtar síos rialacha mionsonraithe i dtaca le cur chun feidhme Rialachán (CE) Uimh. 861/2006 ón gComhairle maidir le caiteachas arna thabhú ag Ballstáit chun sonraí bunúsacha iascaigh a bhailiú agus a bhainistiú. IO L 295, 4.11.2008, lch. 24.Rialachán (CE) Uimh. 199/2008 ón gComhairle an 25 Feabhra 2008 maidir le bunú creata Comhphobail chun sonraí san earnáil iascaigh a bhailiú, a bhainistiú agus a úsáid agus le haghaidh tacaíochta do chomhairle eolaíochta maidir leis an gComhbheartas Iascaigh. IO L 60, 5.3.2008, lch. 1.- Rialachán (CE) Uimh. 665/2008 an 14 Iúil 2008 ón gCoimisiún lena leagtar síos rialacha mionsonraithe i dtaca le cur chun feidhme Rialachán (CE) Uimh. 199/2008 ón gComhairle maidir le bunú creata Comhphobail chun sonraí san earnáil iascaigh a bhailiú, a bhainistiú agus a úsáid agus le haghaidh tacaíochta do chomhairle eolaíochta maidir leis an gComhbheartas Iascaigh. IO L 186, 15.7.2008, lch. 3.- Cinneadh 2008/949/CE ón gCoimisiún an 6 Samhain 2008 lena nglactar clár ilbhliantúil Comhphobail de bhun Rialachán (CE) Uimh. 199/2008 ón gComhairle lena mbunaítear creat Comhphobail chun sonraí san earnáil iascaigh a bhailiú, a bhainistiú agus a úsáid agus le haghaidh tacaíochta do chomhairle eolaíochta maidir leis an gComhbheartas Iascaigh. IO L 346, 23.12.2008, lch. 37.[3] Bhí an creat chun sonraí a bhailiú roimhe seo comhdhéanta de:- Rialachán (CE) Uimh 1543/2000 ón gComhairle an 29 Meitheamh 2000 lena mbunaítear creat Comhphobail le haghaidh bhailiú agus bhainistiú na sonraí is gá chun an Comhbheartas Iascaigh a chur i gcrích. IO L 176, 15.7.2000, lch. 1.-Rialachán (CE) Uimh. 1639/2001 ón gCoimisiún an 25 Iúil 2001 lena mbunaítear na híoschláir agus na cláir fhadaithe Comhphobail le haghaidh bailiú sonraí in earnáil an iascaigh agus lena leagtar síos rialacha mionsonraithe maidir le Rialachán (CE) Uimh. 1543/2000 a chur i bhfeidhm. IO L 222, 17.8.2001, lch. 53.[4] IO L 155, 15.6.2007, lch. 68.[5] IO L 346, 23.12.2008, lch. 37.[6] IO L 60, 5.3.2008, lch. 1.[7] IO L 186, 15.7.2008, lch. 3.[8] IO L 176, 15.7.2000, lch. 42.[9] IO L 343, 22.12.2009, lch. 1.[10] IO L 160, 14.6.2006, lch. 1.[11] IO L 155, 15.6.2007, lch. 68.[12] IO L 60, 5.3.2008, lch. 1.[13] IO L 346, 23.12.2008, lch. 37.[14] IO L 186, 15.7.2008, lch. 3.[15] IO L 176, 15.7.2000, lch. 42.[16] IO L 343, 22.12.2009, lch. 1.[17] IO L 286, 29.10.2008, lch. 1.


				|

		52012PC0712

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (AE, Euratom) Uimh. 966/2012 maidir le maoiniú páirtithe polaitiúla Eorpacha /* COM/2012/0712 final - 2012/0336 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
Ní foláir an Rialachán Airgeadais[1] a leasú chun na hathruithe atá
molta sa togra ón gCoimisiún le haghaidh Rialacháin ó Pharlaimint na hEorpa
agus ón gComhairle maidir le reacht agus cistiú páirtithe polaitiúla Eorpacha
agus fondúireachtaí polaitiúla Eorpacha[2] a chur san áireamh. Tiocfaidh an Rialachán
sin in ionad Rialachán (CE) Uimh. 2004/2003[3] atá ann faoi láthair. Maidir le cur i
bhfeidhm Airteagal 224 den Chonradh ar Fheidhmiú an Aontais Eorpaigh
(CFAE), tá rialacha nua sa dréacht‑Rialachán a thagann in ionad Rialachán
(CE) Uimh. 2004/2003 i ndáil le, inter alia, cistiú páirtithe
polaitiúla agus fondúireachtaí polaitiúla ar leibhéal Eorpach. Ar mhaithe lena
gcur i bhfeidhm, ní foláir tacar comhfhreagrach rialacha airgeadais a bheith ag
gabháil leo, a bhfuil bonn leis sa Rialachán Airgeadais.
Moltar an Teideal nua
"Ranníocaíochtaí" a chur isteach ag deireadh chuid a dó den Rialachán
Airgeadais ("cuid speisialta") díreach roimh chuid a trí
("forálacha idirthréimhseacha agus deiridh").
Ar deireadh, níl foráil déanta ag an bpointe
seo maidir le gníomh tarmligthe ar bith a bheith ann, bunaithe ar Airteagal 290
den CFAE, don Teideal nua seo.
2.           TORTHAÍ AN CHOMHAIRLIÚCHÁIN
LEIS NA PÁIRTITHE LEASMHARA AGUS MEASÚNUITHE TIONCHAIR
Thig an togra as rún Pharlaimint na hEorpa
maidir le maoiniú páirtithe polaitiúla Eorpacha (tuarascáil Giannakou)[4] ina meastar, i bhfianaise na
taithí a fuarthas, gur cheart maoiniú páirtithe polaitiúla Eorpacha agus
fondúireachtaí polaitiúla Eorpacha a fheabhsú i dtaobh cúpla pointe. Go
háirithe, iarrann sé deireadh le córas na ndeontas agus ionstraim nua
maoiniúcháin a chruthú leis an Rialachán Airgeadais a bheadh dírithe ina
hiomláine ar pháirtithe agus ar fhondúireachtaí Eorpacha a mhaoiniú, agus a
bheadh curtha in oiriúint go sonrach dóibh sin.
Tar éis grinnanailís a dhéanamh, moltar gur
cheart páirtithe polaitiúla a mhaoiniú trí bhíthin ionstraime nua
("ranníocaíochtaí") mar atá léirithe sa dréacht‑togra seo,
seachas trí dheontas oibriúcháin, mar a dhéantar faoi láthair.
Maidir le fondúireachtaí polaitiúla Eorpacha,
meastar gur cheart leanúint de dheontas oibriúcháin a thabhairt dóibh. Níl údar
cuí leis an iarraidh ó Pharlaimint na hEorpa fondúireachtaí polaitiúla Eorpacha
a eisiamh freisin ón gcóras deontas, i bhfianaise nach bhfuil sainiúlachtaí na
bpáirtithe polaitiúla Eorpacha san áireamh sna fondúireachtaí polaitiúla
Eorpacha. Ina theannta sin, nuair a chuirfear i bhfeidhm an Rialachán
Airgeadais, cuirfear deireadh le formhór na n‑ábhar imní a luaigh
Parlaimint na hEorpa maidir leis na deacrachtaí a bhí ag na fondúireachtaí sin
faoi Rialachán Airgeadais (CE) Uimh. 1605/2002[5] , agus ní bheidh gá le
maoluithe sonracha dá bhrí sin. Is fíor sin go háirithe i bhfianaise na deise
go bhfaighidh na fondúireachtaí méid iomlán an réamh‑mhaoinithe gan
ráthaíocht a chur isteach, agus go gcuirfidh siad le chéile cúlchistí
airgeadais óna bhfoinsí féin, toisc nach gcuirfear na méideanna atá sna
cúlchistí sin san áireamh chun críche comhlíonadh a fhíorú i dtaobh na rialach
neamhbhrabúis.
Tá ranníocaíochtaí le páirtithe polaitiúla
Eorpacha bunaithe ar mhúnla atá cosúil leis an gcóras deontas ach a bhfuil na
sainiúlachtaí a thugtar thíos acu leis.
Ina theannta sin, chuaigh an Coimisiún i
gcomhairle leis na geallsealbhóirí ábhartha (ionadaithe páirtithe polaitiúla
agus fondúireachtaí polaitiúla ar leibhéal Eorpach, saineolaithe náisiúnta agus
acadúla...).
Ar deireadh, cuireadh an togra seo i láthair
mar dhoiciméad inmheánach oibre de chuid an Choimisiúin[6] an tráth céanna leis an togra
ón gCoimisiún le haghaidh Rialacháin ó Pharlaimint na hEorpa agus ón gComhairle
maidir le reacht agus cistiú páirtithe polaitiúla Eorpacha agus fondúireachtaí
polaitiúla Eorpacha.
3.           EILIMINTÍ DLÍ AN TOGRA
3.1.        Teideal nua sa Rialachán
Airgeadais: "Ranníocaíochtaí le páirtithe polaitiúla Eorpacha"
Bunaítear leis an togra Teideal VIII nua
i gCuid a Dó den Rialachán Airgeadais atá dírithe ar Ranníocaíochtaí le
páirtithe polaitiúla Eorpacha agus déanann sé na forálacha sonracha maidir le
páirtithe polaitiúla Eorpacha dá bhforáiltear faoi láthair i dTeideal VI
(deontais) de Chuid a hAon a aisghairm.
3.2.        Modhnuithe móra i gcomparáid
leis an gcóras deontas reatha
Tugtar isteach na heilimintí seo a leanas leis
an togra:
3.2.1.     Deireadh a chur leis an
"clár bliantúil oibre"
I bpointe 18
i dtuarascáil Giannakou, déantar tagairt do na glaonna a rinneadh maidir le
deireadh a chur leis an gclár oibre bliantúil do pháirtithe polaitiúla Eorpacha
agus luaitear nach n‑oireann an réamhchoinníoll sin dóibh agus nach
gceanglaítear é in aon reachtaíocht de chuid na mBallstát.
Go háirithe,
éilíonn gníomhaíochtaí páirtithe polaitiúla i bhfad níos mó solúbthachta agus
freagartha i dtaobh cúrsaí reatha ná an córas deontas reatha, lena
gceanglaítear clár oibre bliantúil agus buiséad sealadach a chur isteach leis
an iarraidh ar chistiú.
Ar an ábhar sin,
ba cheart na ranníocaíochtaí a dhámhachtain gan cláir oibre bliantúla ná
buiséid mheasta oibriúcháin.
3.2.2.     Critéir incháilitheachta a
thabhairt isteach
Tugadh critéir
incháilitheachta isteach le haghaidh páirtithe polaitiúla a chistiú i gcomhréir
leis an togra le haghaidh Rialacháin maidir le reacht agus cistiú páirtithe
polaitiúla Eorpacha agus fondúireachtaí polaitiúla Eorpacha. I gcleachtas, ba
cheart don oifigeach údarúcháin iarratas díreach a chur faoi bhráid Chlár na
bpáirtithe polaitiúla Eorpacha (arna bhunú i bParlaimint na hEorpa) ar
dheimhnithe lena ndearbhófar go bhfuil páirtithe polaitiúla Eorpacha cláraithe
go cuí agus go gcomhlíonann siad na gealltanais ábhartha (e.g. cuntais á gcur
isteach) agus nár cuireadh ar fionraí iad ná nach bhfuil siad faoi réir aon
phionóis riaracháin dá bhforáiltear sa togra le haghaidh Rialacháin
thuasluaite.
3.2.3.     Deireadh a chur leis na
critéir roghnúcháin
Ní cheanglófar
critéir roghnúcháin sa teideal nua, ós rud é gur bheag an luach a bhainfí as
fíorú a dhéanamh a fortiori ar chumas airgeadais agus oibriúcháin na
bpáirtithe polaitiúla Eorpacha ionadaíocht a dhéanamh ar na saoránaigh gan clár
oibre bliantúil ná buiséad measta a bheith curtha isteach.
3.2.4.     Rialú ar a n‑oibleagáidí
reachtúla
Tá foráil tugtha
isteach lena gceanglófar go sainráite nach mbeidh ar pháirtithe polaitiúla
Eorpacha a bheith faoi réir a dtoirmisc ón gClár ná faoi réir pionóis
riaracháin le linn na bliana airgeadais arna cumhdach ag an ranníocaíocht. Sna
cásanna sin, laghdófaí a ranníocaíochtaí nó chuirfí deireadh leo, agus
ghnóthófaí aon réamh‑mhaoiniú a íocadh.
Ba cheart don
oifigeach údarúcháin an dearbhú sin a iarraidh ó Chlár Pharlaimint na hEorpa
sula n‑íocfaidh sé an t‑iarmhéid.
3.2.5.     Rialuithe atá ar chaiteachas
agus nach bhfuil ar ghníomhaíochtaí
Cé go bhfuiltear
ag leathnú amach ón gcóras reatha deontas, atá faoi réir clár oibre agus
buiséad measta a chur isteach, níor cheart breathnú air sin mar carte
blanche chun ceadú do pháirtithe polaitiúla mí-úsáid a bhaint as cistí an
AE. Cé gur cheart tacaíocht airgeadais a dhámhachtain gan clár oibre bliantúil
agus buiséad oibriúcháin measta, ba cheart do pháirtithe polaitiúla Eorpacha
údar cuí a thabhairt ex post d'úsáid fhónta chistí an Aontais.
Go háirithe, ba
cheart don oifigeach údarúcháin a fhíorú ar úsáideadh cistí an AE chun
caiteachas inaisíoctha a íoc, faoi mar a shuítear sa ghlaoch ar
ranníocaíochtaí, laistigh de na teorainneacha ama atá leagtha síos sa Rialachán
seo. Shimpleodh an réiteach sin an iarraidh ar ranníocaíochtaí toisc nach
mbeadh gá cláir oibre bhliantúla ná buiséid mheasta a chur isteach, agus
cheadófaí do pháirtithe polaitiúla a ngníomhaíochtaí a chur chun feidhme gan
stró agus iad a choigeartú in imeacht na bliana.
3.2.6.     Teorainneacha ama le húsáid
chistí an AE
I bpointe 24
i dtuarascáil Giannakou, iarrtar an deis cúlchistí a chur le chéile agus cistí
a thabhairt ar aghaidh. Ní chuireann an Teideal nua cosc ar pháirtithe
polaitiúla Eorpacha cistí a chur le chéile óna bhfoinsí féin. Ina theannta sin,
ba cheart solúbthacht éigin a bheith ann do pháirtithe polaitiúla Eorpacha
maidir leis na teorainneacha ama le cistí an AE arna ndámhachtain a úsáid. Dá
gcuirfí i bhfeidhm go dian an oibleagáid na cistí sin a úsáid sa bhliain
airgeadais inar dámhadh iad, bheadh sé deacair é a thabhairt chun réitigh leis
an ngá atá le páirtithe polaitiúla Eorpach a n‑acmhainní a chur in
oiriúint don timthriall toghchánach.
Mar sin féin, ba
cheart cistí an AE nach bhfuil caite a úsáid laistigh de thréimhse réasúnta. Ba
cheart ranníocaíochtaí a dhéantar le páirtithe polaitiúla Eorpacha a chaitheamh
chun caiteachas inaisíoctha a chumhdach laistigh de dhá bhliain airgeadais tar
éis na bliana airgeadais dar ndámhadh iad (n+2) agus ina dhiaidh sin, ba cheart
don oifigeach údarúcháin aon chistí nár caitheadh a ghnóthú.
3.2.7.     Cómhaoiniú
Déanfar páirtithe polaitiúla Eorpach a
mhaoiniú de réir phrionsabal na cómhaoinithe arna bhunú le Rialachán xx/xxxx,
gan dochar don deis dá dtagraítear thuas aon chuid nár úsáideadh de
ranníocaíocht an AE a úsáid chun caiteachas inaisíoctha a chumhdach laistigh
den dá bhliain airgeadais tar éis a dhámhachtana.
3.2.8.     Modhanna maoiniúcháin
Amhail i gcás deontas, féadfar ranníocaíochtaí
a íoc trí chéatadán den chaiteachas arna thabhú a aisíoc, nó trí chóras ina n‑íocfar
cnapshuim réamhshainithe, costais aonaid, agus ráta comhréidh (forfaits).

3.2.9.     100 % réamh‑mhaoiniú
Ba cheart ranníocaíochtaí a íoc in íocaíocht
réamh‑mhaoinithe amháin a chumhdaíonn 100 % den tsuim, ach amháin má
chineann an t‑oifigeach údarúcháin a mhalairt ar chúiseanna a bhfuil údar
cuí leo.
3.2.10.   Ús ar réamh‑mhaoiniú
De mhaolú ar Airteagal 5 den Rialachán
Airgeadais, ba cheart aon ús ar na méideanna réamh‑mhaoinithe a
bhraitheann páirtithe polaitiúla Eorpacha a úsáid chun caiteachas inaisíoctha a
úsáid laistigh den dá bhliain airgeadais ina dhiaidh sin.
3.2.11.   Córas pionós agus rialuithe
Amhail i gcás deontas, ba cheart a áireamh sa
Teideal nua forálacha caighdeánacha maidir le rialú ar Pharlaimint na hEorpa,
ar an Oifig Frith‑Chalaoise Eorpach agus ar an gCúirt Iniúchóirí. Ba
cheart a áireamh ann freisin an córas pionós céanna (pionóis riaracháin agus
airgeadais) is infheidhme maidir le tairbhithe deontas.
4.           IMPLEACHT BHUISÉADACH
Ní bheidh aon impleacht bhuiséadach ag an
modhnú atá beartaithe ar an Rialachán Airgeadais.
2012/0336 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leasaítear Rialachán (AE, Euratom) Uimh. 966/2012
maidir le maoiniú páirtithe polaitiúla Eorpacha
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 322 de, i gcomhar leis an
gConradh ag bunú an Chomhphobail Eorpaigh do Fhuinneamh Adamhach, agus go
háirithe Airteagal 106a de,
Ag féachaint don togra ón gCoimisiún Eorpach,
Tar éis an dréachtghníomh reachtach a chur
chuig na parlaimintí náisiúnta,
Ag féachaint don tuairim ón gCúirt Iniúchóirí[7],
Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
(1)       Tá tábhacht le páirtithe
polaitiúla ar leibhéal Eorpach mar ghné ar mhaithe le lánpháirtiú laistigh den
Aontas.
(2)       In Airteagal 10 den
Chonradh ar an Aontas Eorpach agus in Airteagal 12(2) de Chairt um Chearta
Bunúsacha an Aontais Eorpaigh, dearbhaítear go gcuireann páirtithe polaitiúla
ar leibhéal Eorpach le feasacht pholaitiúil Eorpach a mhúnlú agus le toil
pholaitiúil shaoránaigh an Aontais a chur in iúl.
(3)       An 4 Samhain 2003,
ghlac Parlaimint na hEorpa agus an Chomhairle Rialachán (CE) Uimh. 2004/2003
maidir leis na rialacháin lena rialaítear páirtithe polaitiúla ar an leibhéal
Eorpach agus maidir leis na rialacha a bhaineann lena gcistiú[8].
(4)       I rún uaithi an 6 Aibreán 2011
maidir le cur i bhfeidhm Rialachán (CE) Uimh. 2004/2003 maidir
leis na rialacháin lena rialaítear páirtithe polaitiúla ar an leibhéal Eorpach
agus maidir leis na rialacha a bhaineann lena gcistiú[9], mhol Pharlaimint na hEorpa, i
bhfianaise na taithí a bhí aici, feabhsuithe áirithe ar mhaoiniú páirtithe
polaitiúla Eorpacha agus fondúireachtaí polaitiúla Eorpacha.
(5)       An [...] ghlac Parlaimint na
hEorpa agus an Chomhairle Rialachán (AE) Uimh. [...] maidir le reacht agus
cistiú páirtithe polaitiúla Eorpacha agus fondúireachtaí polaitiúla Eorpacha[10], Rialachán lena n‑aisghairtear
Rialachán (CE) Uimh. 2004/2003. Leagtar síos leis an Rialachán sin
rialacha nua maidir le, inter alia, cistiú páirtithe polaitiúla agus
fondúireachtaí polaitiúla ar an leibhéal Eorpach, go háirithe maidir le
coinníollacha cistiúcháin, modh agus leithdháileadh cistiúcháin, tabhartais
agus ranníocaíochtaí, maoiniú feachtas le haghaidh thoghcháin Pharlaimint na
hEorpa, caiteachas réasúnta, toirmeasc a chur ar chistiú, cuntais, cur chun
feidhme agus rialú, pionóis agus trédhearcacht.
(6)       Ba cheart a áireamh i
Rialachán (AE, Euratom) Uimh. 966/2012 ó Pharlaimint na hEorpa agus ón
gComhairle an 25 Deireadh Fómhair 2012 maidir leis na rialacha
airgeadais is infheidhme i ndáil le buiséad ginearálta an Aontais[11] (dá ngairtear "an
Rialachán Airgeadais" anseo feasta), rialacha maidir le ranníocaíochtaí
Pharlaimint na hEorpa le páirtithe polaitiúla Eorpacha. Leis na rialacha sin,
ba cheart a chur ar chumas páirtithe polaitiúla ar an leibhéal Eorpach
tuilleadh solúbthachta a bheith acu maidir leis na teorainneacha ama chun na
ranníocaíochtaí sin a úsáid, faoi mar a éilíonn na cineálacha sin
gníomhaíochtaí.
(7)       Ní oireann an córas i dtaca
le tacaíocht airgeadais a sholáthar do pháirtithe polaitiúla Eorpacha trí
bhíthin deontais oibriúchán dá bhforáiltear in Airteagal 125(6) den
Rialachán Airgeadais do riachtanais na bpáirtithe sin, go háirithe i ndáil leis
an gceanglas clár oibre bliantúil agus buiséad oibriúcháin measta a chur isteach,
ceanglas nach bhfuil ann i reachtaíocht na mBallstát. Dá bhrí sin, ba cheart
don tacaíocht a thugtar do pháirtithe polaitiúla Eorpacha a bheith i bhfoirm
ranníocaíochta sonraí, a fhreastalóidh ar riachtanais shonracha páirtithe
polaitiúla Eorpacha.
(8)       Cé go ndeonaítear tacaíocht
gan clár oibre bliantúil agus buiséad oibriúcháin measta, ba cheart do
pháirtithe polaitiúla Eorpacha údar cuí a léiriú ex post maidir le
húsáid fhónta chistí an Aontais. Go háirithe, ba cheart don oifigeach
údarúcháin a fhíorú ar úsáideadh na cistí chun caiteachas inaisíoctha a íoc,
faoi mar a shuítear sa ghlaoch ar ranníocaíochtaí, laistigh de na teorainneacha
ama atá leagtha síos sa Rialachán seo. Ba cheart ranníocaíochtaí a dhéantar le
páirtithe polaitiúla Eorpacha a chaitheamh laistigh de dhá bhliain airgeadais
tar éis na bliana airgeadais inar deonaíodh iad agus ina dhiaidh sin ba cheart
don oifigeach údarúcháin aon chistiú nár caitheadh a ghnóthú.
(9)       Cistí an Aontais a dámhadh
chun costais oibriúcháin páirtithe polaitiúla Eorpacha a mhaoiniú, níor cheart
iad a úsáid chun críocha eile seachas na críocha sin atá bunaithe i Rialachán
(AE) Uimh. [...], go háirithe chun eintitis eile amhail páirtithe
polaitiúla náisiúnta a mhaoiniú go díreach nó go hindíreach. Ba cheart do pháirtithe
polaitiúla Eorpacha na ranníocaíochtaí a úsáid chun céatadán den chaiteachas
reatha agus de chaiteachas na todhchaí a íoc seachas caiteachas nó fiacha arna
dtabhú sular cuireadh isteach na hiarratais ar ranníocaíochtaí.
(10)     Ba cheart dámhachtain na
ranníocaíochtaí a shimpliú freisin agus a chur in oiriúint do shainiúlachtaí na
bpáirtithe polaitiúla Eorpacha, go háirithe trí gan critéir roghnúcháin a
bheith ann, 100 % réamh‑mhaoiniú a bhunú mar riail ghinearálta nó an
deis cnapshuimeanna, maoiniú ar ráta comhréidh agus maoiniú costais aonaid a
úsáid.
(11)     Ba cheart na ranníocaíochtaí ó
bhuiséad an Aontais a laghdú nó deireadh a chur leo i gcás ina sáraíonn
páirtithe polaitiúla Eorpacha na hoibleagáidí atá leagtha síos i Rialachán (AE)
Uimh. [...].
(12)     Ba cheart don institiúid
chéanna pionóis atá bunaithe ar an Rialachán Airgeadais agus Rialachán (AE) Uimh. [...]
araon a fhorchur, agus ba cheart iad a fhorchur ar bhealach comhleanúnach agus
prionsabal non bis in idem á urramú. I gcomhréir le Rialachán (AE) Uimh. [...]
ní fhorchuirfear pionóis riaracháin agus/nó airgeadais dá bhforáiltear sa
Rialachán Airgeadais i gceann de na cásanna inar forchuireadh pionóis cheana
féin ar bhonn Rialachán (AE) Uimh. [...].
(13)     Ba cheart, dá bhrí sin, an
Rialachán Airgeadais a leasú dá réir sin,
TAR ÉIS AN RIALACHÁN SEO A GHLACADH:
Airteagal 1
Leasaítear Rialachán (AE, Euratom) Uimh. 966/2012
mar seo a leanas:
(1)          I gCuid a dó, cuirtear Teideal VIII
isteach mar seo a leanas:
"TEIDEAL VIII
RANNÍOCAÍOCHTAÍ LE PÁIRTITHE POLAITIÚLA EORPACHA
Airteagal 204a
Forálacha ginearálta
1.           Chun críocha an Rialacháin
seo, ciallaíonn páirtithe polaitiúla Eorpacha na heintitis atá bunaithe agus
cláraithe amhlaidh i gcomhréir le Rialachán (AE) Uimh. [...] ó Pharlaimint
na hEorpa agus ón gComhairle (*).
2.           Féadfar ranníocaíochtaí
díreacha airgeadais ón mbuiséad a dhámhachtain ar pháirtithe polaitiúla
Eorpacha i bhfianaise a róil i bhfeasacht pholaitiúil Eorpach a mhúnlú agus i
dtoil pholaitiúil shaoránaigh an Aontais a chur in iúl.
Airteagal 204b
Prionsabail
1.           Ní úsáidfear ranníocaíochtaí
ach chun céatadán de chostais oibriúcháin páirtithe polaitiúla Eorpacha a
aisíoc, ar costais iad atá nasctha go díreach le cuspóirí na bpáirtithe sin. Ní
úsáidfear ranníocaíochtaí chun aon bhuntáiste phearsanta a thabhairt go díreach
nó go hindíreach, in airgead tirim nó i gcomhchineál, d'aon bhall aonair nó
ball foirne de pháirtí polaitiúil Eorpach.
2.           Ní úsáidfear ranníocaíochtaí
le gníomhaíochtaí tríú páirtithe a chistiú, go háirithe páirtithe polaitiúla
náisiúnta nó fondúireachtaí polaitiúla ar an leibhéal Eorpach nó an leibhéal
náisiúnta, is cuma an i bhfoirm deontas, tabhartas, iasachtaí nó aon
chomhaontuithe cosúla iad.
3.           Beidh ranníocaíochtaí faoi
réir phrionsabail na trédhearcachta agus na córa comhionainne, i gcomhréir leis
na critéir atá leagtha síos i Rialachán (AE) Uimh. [...].
4.           Dámhfaidh Parlaimint na
hEorpa ranníocaíochtaí ar bhonn bliantúil agus foilseofar iad i gcomhréir le hAirteagal 35(2).
5.           Páirtithe polaitiúla Eorpacha
a fhaigheann ranníocaíocht, ní bhfaighidh siad cistí eile ón mbuiséad chun na
gcríoch céanna. Ní dhéanfar i gcás ar bith aon ítim costais a mhaoiniú faoi dhó
ón mbuiséad.
Airteagal 204c
Gnéithe buiséadacha
Íocfar ranníocaíochtaí ó chuid Pharlaimint na
hEorpa den bhuiséad.
Airteagal 204d
Glaoch ar ranníocaíochtaí
1.           Dámhfar ranníocaíochtaí trí
bhíthin glaoch ar ranníocaíochtaí a fhoilseofar gach bliain, ar shuíomh
gréasáin Pharlaimint na hEorpa ar a laghad.
2.           Ní féidir ach ranníocaíocht
amháin in aghaidh na bliana a dhámhachtain ar pháirtí polaitiúil Eorpach.
3.           Ní féidir le páirtí
polaitiúil Eorpach ranníocaíocht a fháil ach amháin má dhéanann sé iarratas ar
chistiú ar na téarmaí agus na coinníollacha atá leagtha síos sa ghlaoch ar
ranníocaíochtaí.
4.           Cinnfear sa ghlaoch ar
ranníocaíochtaí na critéir incháilitheachta atá le comhlíonadh ag an
iarratasóir mar aon leis na critéir eisiaimh.
5.           Cinnfear sa ghlaoch ar
ranníocaíochtaí, ar a laghad, an cineál caiteachais is féidir a aisíoc leis an
ranníocaíocht.
Airteagal 204e
Nós imeachta um dhámhachtain
1.           Déanfar na hiarratais ar
ranníocaíocht a chur isteach i scríbhinn, lena n‑áirítear, más iomchuí, i
bhformáid leictreonach slán.
2.           Ní dhámhfar ranníocaíochtaí
ar iarratasóirí, tráth an nós imeachta um dhámhachtain na ranníocaíochta, a
mbaineann aon cheann de na cásanna dá dtagraítear in Airteagal 106(1) agus
Airteagal 107 agus pointe (a) d'Airteagal 109(1) leo, ná ar
iarratasóirí atá cláraithe sa bhunachar sonraí lárnach maidir le heisiamh dá
dtagraítear in Airteagal 108.
3.           Ní mór d'iarratasóirí a
dheimhniú nach mbaineann ceann de na cásanna dá dtagraítear i mír 2 leo.
4.           Dámhfar ranníocaíochtaí trí
bhíthin comhaontú ranníocaíochtaí nó cinnidh mar atá sonraithe sa ghlaoch ar
ranníocaíochtaí.
5.           Féadfaidh coiste a bheith de
chúnamh ar an oifigeach údarúcháin chun measúnú a dhéanamh ar an gcinneadh
dámhachtana agus chun é a ghlacadh. Sonróidh an t‑oifigeach údarúcháin na
rialacha maidir le comhdhéanamh, ceapadh agus feidhmiú an choiste sin, agus
rialacha chun coinbhleacht leasa a sheachaint.
Airteagal 204f
Nós imeachta meastóireachta
1.           Roghnófar iarratais ar bhonn
na gcritéar dámhachtana atá leagtha amach i Rialachán (AE) Uimh. [...]
as measc iarratas a urramaíonn na critéir incháilitheachta agus eisiaimh.
2.           Cinnfear sna critéir
incháilitheachta na coinníollacha faoina mbeidh iarratasóir in ann
ranníocaíocht a fháil de réir na rialacha atá leagtha síos i Rialachán (AE) Uimh. [...].

3.           Luafar i gcinneadh an
oifigigh údarúcháin atá freagrach an méid seo a leanas ar a laghad:
(a)
 an t‑ábhar agus méid foriomlán na
ranníocaíochta;
(b)
ainm na n‑iarratasóirí arna roghnú agus na
méideanna arna nglacadh;
(c)
ainmneacha aon iarratasóirí arna ndiúltú agus na
cúiseanna leis an diúltú sin.
4.           Cuirfidh an t‑oifigeach
údarúcháin atá freagrach an cinneadh maidir lena n‑iarratas in iúl do na
hiarratasóirí i scríbhinn. Má dhiúltaítear an iarraidh ar ranníocaíocht nó mura
ndámhtar na méideanna arna n‑iarraidh i bpáirt nó ina n‑iomláine,
tabharfadh an t‑oifigeach údarúcháin na cúiseanna le diúltú an iarratais
nó le gan na méideanna arna n‑iarraidh a dhámhachtain, ag tagairt go
háirithe do na critéir incháilitheachta agus dámhachtana dá dtagraítear i
mír 1 agus i mír 2.
Airteagal 204g
Na cineálacha ranníocaíochtaí
1.           Féadfar ranníocaíochtaí a
dhéanamh sna foirmeacha seo a leanas:
(a)
aisíocaíocht ar chéatadán den chaiteachas iarbhír
arna thabhú;
(b)
aisíocaíocht ar bhonn costas aonaid;
(c)
cnapshuimeanna;
(d)
maoiniú ar ráta comhréidh;
(e)
meascán de na cineálacha ranníocaíochtaí dá
dtagraítear i bpointe (a) go pointe (d).
2.           Ní féidir ach an caiteachas a
chomhlíonann na critéir arna mbunú sna glaonna ar ranníocaíochtaí agus nár
tabhaíodh roimh an dáta ar a gcuirtear an t‑iarratas isteach a aisíoc.
Airteagal 204h
 Rialacha maidir le ranníocaíocht
1.           Cumhdóidh cnapshuimeanna, i
dtéarmaí domhanda, caiteachas áirithe is gá chun gníomhaíocht shonrach de chuid
an pháirtí pholaitiúil Eorpaigh a thabhairt i gcrích. Ní úsáidfear
cnapshuimeanna ach in éineacht le cineálacha eile ranníocaíochtaí.
2.           Cumhdóidh costas aonaid
catagóirí ar fad nó catagóirí sonracha caiteachais inaisíoctha arna sonrú go
soiléir roimh ré, trí thagairt a dhéanamh do mhéid in aghaidh an aonaid.
3.           Cumhdóidh maoiniú ar ráta
comhréidh catagóirí sonracha de chaiteachas inaisíoctha arna sonrú go soiléir
roimh ré, trí chéatadán a chur i bhfeidhm.
4.           I gcás ina n‑úsáidtear
cnapshuimeanna, maoiniú ar ráta comhréidh agus costais aonaid, saineofar iad sa
ghlaoch ar ranníocaíochtaí. Áireofar sa chomhaontú nó sa chinneadh maidir le
ranníocaíochtaí, forálacha lena bhfíorófar gur urramaíodh na coinníollacha
maidir le cnapshuimeanna, maoiniú ar ráta comhréidh nó costais aonaid a
dhámhachtain.
Airteagal 204i
Réamh‑mhaoiniú
Íocfar na ranníocaíochtaí i bhfoirm réamh‑mhaoinithe
100 %, ach amháin má chinneann an t‑oifigeach údarúcháin, i gcásanna
a bhfuil údar cuí leo, a mhalairt.
Airteagal 204j
 Ráthaíochtaí
Féadfaidh an t‑oifigeach údarúcháin atá
freagrach, má mheasann sé é a bheith iomchuí agus comhréireach, ar bhonn cás ar
chás agus faoi réir anailíse riosca, a cheangal ar an bpáirtí polaitiúil
Eorpach ráthaíocht a chur isteach roimh ré chun na rioscaí airgeadais a
bhaineann le réamh‑mhaoiniú a íoc a theorannú i gcás, faoi réir a
mheasúnaithe riosca, go bhfuil gar-riosca ann go mbeidh an páirtí polaitiúil i
gceann amháin de na cásanna a bhfuil tuairisc orthu i bpointí (a) agus (d)
d'Airteagal 106(1), agus sa chás sin amháin, nó i gcás ina dtionscnaíonn
Parlaimint na hEorpa go foirmiúil nós imeachta riaracháin a bhféadfadh
toirmeasc agus/nó aisghairm a ranníocaíochta a bheith mar thoradh leis.
Beidh feidhm mutatis mutandis ag na
forálacha atá leagtha síos in Airteagal 134 maidir leis an ráthaíocht réamh‑mhaoinithe
do dheontais i ndáil le ráthaíochtaí a d'fhéadfaí a cheangal sna cásanna dá
bhforáiltear sa mhír thuas i gcás íocaíochtaí réamh‑mhaoinithe a dhéantar
le páirtithe polaitiúla Eorpacha.
Airteagal 204k
Úsáid ranníocaíochtaí
1.           Déanfar ranníocaíochtaí a
chaitheamh i gcomhréir le hAirteagal 204b.
2.           Déanfar aon chuid den
ranníocaíocht nach n‑úsáidtear laistigh den bhliain airgeadais arna
cumhdach leis an ranníocaíocht sin a chaitheamh ar aon chaiteachas inaisíoctha
arna thabhú faoin 31 Nollaig de bhliain n+2. Gnóthófar an chuid
eile den ranníocaíocht nach gcaitear laistigh den teorainn ama n+2 i
gcomhréir le Caibidil 5 de Chuid a hAon.
3.           Urramóidh páirtithe
polaitiúla Eorpacha an t‑uasráta cómhaoinithe arna bhunú i Rialachán
xx/xxxx. Ní fhéadfar an méid atá fágtha de ranníocaíochtaí an dá bhliain roimhe
sin a úsáid chun an chuid nach mór do pháirtithe polaitiúla Eorpacha a sholáthar
óna n‑acmhainní féin a mhaoiniú.
4.           I dtús báire, úsáidfidh
páirtithe polaitiúla Eorpacha na cistí nár úsáideadh sa bhliain airgeadais arna
cumhdach leis an ranníocaíocht sula n‑úsáidfidh siad na ranníocaíochtaí
arna ndámhachtain tar éis na bliana sin.
5.           Measfar gur cuid de
ranníocaíocht an Aontais aon ús ar na híocaíochtaí réamh‑mhaoinithe.
Airteagal 204l
Tuarascáil maidir le húsáid na ranníocaíochtaí
I gcomhréir leis na coinníollacha agus leis na
teorainneacha ama arna leagan síos sa ghlaoch ar ranníocaíochtaí, cuirfidh an
páirtí polaitiúil Eorpach a chuntais agus tuarascáil deiridh maidir le húsáid
na ranníocaíochta faoi bhráid an oifigigh údarúcháin lena bhformheas.
Dréachtóidh an t‑oifigeach údarúcháin an
tuarascáil bhliantúil gníomhaíochta dá dtagraítear in Airteagal 66(9) ar
bhonn na gcuntas agus na tuarascála deiridh dá dtagraítear sa chéad mhír.
Féadfaidh sé aon doiciméid tacaíochta eile a úsáid chun críocha a thuarascála.
Airteagal 204m
 An t‑iarmhéid a íoc
1.           Ní dhéanfar cinneadh deiridh
maidir le méid na ranníocaíochta go dtí go bhfuil an tuarascáil deiridh agus na
cuntais dá dtagraítear in Airteagal 204l glactha ag an oifigeach
údarúcháin. Glacfar an tuarascáil agus na cuntais gan dochar do sheiceálacha a
dhéanfaidh Parlaimint na hEorpa ina dhiaidh sin.
2.           Ní dhéanfar cinneadh deiridh
maidir leis an méid den réamh‑mhaoiniú nach bhfuil caite go dtí go bhfuil
an réamh‑mhaoiniú úsáidte ag an bpáirtí polaitiúil Eorpach chun
caiteachas inaisíoctha a íoc
3.           I gcás ina dteipeann ar an
bpáirtí polaitiúil Eorpach na hoibleagáidí a bhaineann le húsáid na
ranníocaíochta a chomhlíonadh, déanfar na ranníocaíochtaí a fhionraí, a laghdú
nó deireadh a chur leo tar éis an deis a thabhairt don pháirtí polaitiúil
Eorpach a bharúlacha a chur i láthair.
4.           Sula ndéanfar an t‑iarmhéid
a íoc, fíoróidh an t‑oifigeach údarúcháin go bhfuil an páirtí polaitiúil
Eorpach cláraithe fós sa chlár dá dtagraítear in Airteagal 6 de Rialachán
(AE) Uimh. [...] agus nach raibh sé faoi réir aon cheann de na pionóis dá
bhforáiltear in Airteagal 22 den Rialachán sin idir dáta a chur i bhfeidhm
agus deireadh na bliana airgeadais arna cumhdach leis an ranníocaíocht.
5.           I gcás nach bhfuil an páirtí
polaitiúil Eorpach cláraithe a thuilleadh sa Chlár dá dtagraítear in Airteagal 6
de Rialachán (AE) Uimh. [...] nó i gcás ina raibh sé faoi réir aon cheann
de na pionóis dá bhforáiltear in Airteagal 22 den Rialachán sin, féadfaidh
an t‑oifigeach údarúcháin atá freagrach an ranníocaíocht a fhionraí, a
laghdú nó deireadh a chur léi agus méideanna a íocadh go míchuí faoin
gcomhaontú nó faoin gcinneadh deontais a ghnóthú, i gcomhréir le tromchúis na n‑earráidí,
na mírialtachtaí, na calaoise, nó sáraithe ar bith eile ar na hoibleagáidí a
bhaineann le húsáid na ranníocaíochta, tar éis an deis a thabhairt don pháirtí
polaitiúil a bharúlacha a chur i láthair.
Airteagal 204n
Rialú agus pionóis
1.           I ngach comhaontú nó cinneadh
i dtaca le ranníocaíocht, déanfar foráil shainráite maidir le feidhmiú
chumhachtaí Pharlaimint na hEorpa, na hOifige Eorpaí Frith‑Chalaoise agus
na Cúirte Iniúchóirí maidir le rialú, ar bhonn doiciméad agus ar an láthair, ar
na páirtithe polaitiúla Eorpacha agus na conraitheoirí agus fochonraitheoirí ar
fad a fuair cistí ón Aontas.
2.           Féadfaidh an t‑oifigeach
údarúcháin pionóis riaracháin agus airgeadais atá éifeachtach, comhréireach
agus athchomhairleach a fhorchur ar iarratasóirí, i gcomhréir le hAirteagal 109
den Rialachán seo, gan dochar d'Airteagal 22(7) de Rialachán (AE) Uimh. [...].

3.           Féadfar na pionóis dá
dtagraítear i mír 2 a fhorchur freisin ar pháirtithe polaitiúla Eorpacha a
rinne, tráth a cuireadh isteach an t–iarratas ar ranníocaíocht nó tar éis an
ranníocaíocht a fháil, dearbhuithe bréagacha agus an fhaisnéis a d'iarr an t‑oifigeach
údarúcháin á soláthar nó ar pháirtithe polaitiúla Eorpacha nár sholáthar an
fhaisnéis sin.
Airteagal 204o
Taifid a choinneáil
1.           Coinneoidh na páirtithe
polaitiúla Eorpach taifid, doiciméid tacaíochta, agus taifid eile is ábhartha
maidir leis an ranníocaíocht ar feadh cúig bliana tar éis an tuarascáil deiridh
agus na cuntas dá dtagraítear in Airteagal 204l a chur isteach.
2.           Coinneofar taifid a bhaineann
le hiniúchóireachtaí, achomhairc, dlíthíocht nó réiteach éileamh a eascraíonn
as úsáid na ranníocaíochta go dtí go dtiocfaidh deireadh leis na
hiniúchóireachtaí, na hachomhairc, an dlíthíocht nó réiteach na n‑éileamh
sin.
___________________
(*)     IO L […]
"
(2)          Cuirtear
pointe (j) isteach i mír 2 d'Airteagal 121 mar seo a leanas:
" (j) ranníocaíochtaí leis na páirtithe
polaitiúla Eorpacha dá dtagraítear i dTeideal VIII de Chuid a Dó."
(3)          Scriostar
an dara fomhír d'Airteagal 125(3) agus mír 6 d'Airteagal 125.
Airteagal 2
Tiocfaidh an Rialachán seo i bhfeidhm ar an
bhfichiú lá tar éis a fhoilsithe in Iris Oifigiúil an Aontais Eorpaigh.
Beidh
an Rialachán seo ina cheangal go huile agus go hiomlán agus infheidhme go
díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa              Thar
ceann na Comhairle

An tUachtarán                                               An
tUachtarán
[1]               Rialachán (AE, Euratom)
Uimh. 966/2012 ó Pharlaimint na hEorpa agus ón gComhairle an
25 Deireadh Fómhair 2012 maidir leis na rialacha airgeadais is
infheidhme i ndáil le buiséad ginearálta an Aontais agus lena n‑aisghairtear
Rialachán (CE, Euratom) Uimh. 1605/2002 ón gComhairle. (IO L 298, 26.10.2012, lch. 1.)
[2]               COM 499/2012 final, 12.9.2012
[3]               Rialachán (CE) Uimh. 2004/2003
ó Pharlaimint na hEorpa agus ón gComhairle an 4 Samhain 2003 maidir
leis na rialacháin lena rialaítear páirtithe polaitiúla ar leibhéal Eorpach
agus maidir leis na rialacha a bhaineann lena gcistiú. (IO L 297, 15.11.2003, lch. 1)
[4]               "Maidir le cur i bhfeidhm
Rialachán (CE) Uimh. 2004/2003 maidir leis na rialacháin lena
rialaítear páirtithe polaitiúla ar an leibhéal Eorpach agus maidir leis na
rialacha a bhaineann lena gcistiú an 15 Márta 2011" – (2010/2201 INI)
[5]               Rialachán (CE) Uimh. 1605/2002
an 25 Meitheamh 2002 (IO L 248, 16.9.2002, lch. 1),
[6]               Doiciméad inmheánach oibre an Choimisiúin COM 500/2012 final, 19.9.2012
lena réamhfhíoraítear an togra le haghaidh leasú ar an Rialachán Airgeadais
lena dtugtar isteach teideal nua maidir le maoiniú páirtithe polaitiúla
Eorpacha.
[7]           IO […], […], lch. […].
[8]               IO L 297, 15.11.2003,
lch. 1.
[9]               2010/2201 (INI).
[10]             IO L …
[11]             IO L 298, 26.10.2012, lch 1.